**Šolski center Srečka Kosovela Sežana**

**Gimnazija in ekonomska šola**

**Stjenkova 3, 6210 Sežana**

|  |
| --- |
| LETNI DELOVNI NAČRT |

|  |
| --- |
| **SREDNJE STROKOVNO IZOBRAŽEVANJE**  **ARANŽERSKI TEHNIK**  **PREDMET**  **ZGODOVINA** |

Letni delovni načrt za poučevanje zgodovine je pripravljen na podlagi Kataloga znanj – zgodovina, ki ga je določil Strokovni svet Republike Slovenije za splošno izobraževanje na 99. seji dne 15. 2. 2007.

**Družboslovni aktiv: Ravnatelj:**

Marta Čuk Dušan ŠTOLFA

Mirjam Franetič

Mateja Grmek

Alenka Kompare

Samo Onič

Nadja Prihavec

Gabrijela Rebec Škrinjar

Dušan Štolfa

|  |
| --- |
| ŠOL. LETO 2011/12  PREDMET: **ZGODOVINA**  RAZRED: 2. letnik aranžerski tehnik,  TEDENSKO ŠT. UR: 1  LETNO ŠT. UR: 35 |

Vsebina

[1. PRVA SVETOVNA VOJNA 5](#_Toc309294726)

[2. FAŠIZEM, NACIZEM, KOMUNIZEM 5](#_Toc309294727)

[3. SLOVENCI MED OBEMA VOJNAMA 5](#_Toc309294728)

[4. DRUGA SVETOVNA VOJNA IN SLOVENCI 6](#_Toc309294729)

[5. EVROPA IN SLOVENCI V PRVEM DESETLETJU PO 2. SVETOVNI VOJNI 7](#_Toc309294730)

[6. SLOVENIJA NAJRAZVITEJŠA JUGOSLOVANSKA REPUBLIKA 7](#_Toc309294731)

[7. JUGOSLOVANSKA KRIZA IN SLOVENSKA POT V SAMOSTOJNOST 7](#_Toc309294732)

[KRITERIJI OCENJEVANJA ZNANJA 8](#_Toc309294733)

**Zgodovina** je temeljni družboslovno-humanistični splošno-izobraževalni predmet in skozi cilje in dejavnosti dijakov uresničuje kompetence splošnega izobraževanja na različnih nivojih.

Ožje lahko kompetenco, ki je temeljna za predmet zgodovina, opredelimo takole:

* raziskovanje in razumevanje različnih družbenih dogajanj v preteklosti in sedanjosti,
* opis in analiza družbenih pojavov in zakonitosti v preteklosti in danes,
* razumevanje značilnosti različnih družboslovnih (in humanističnih) znanosti kot oblika človeškega zavedanja in delovanja,
* zavedanje, kako družboslovne znanosti sooblikujejo naše kulturno, duhovno in materialno okolje,
* krepitev nacionalne in evropske identitete posameznika in naroda kot celote,
* zavedanje posameznikove in narodove različnosti (medkulturnost) kot posledice različnih prostorskih, zgodovinskih in socioloških dejavnikov.

**Splošni cilji predmeta**

**Dijaki:**

* spoznavajo korenine sedanje podobe Slovenije, Evropske unije in sveta;
* usposobijo se za razumevanje in vrednotenje slovenske kulturne dediščine in si s tem razvijajo zavest o slovenski narodni identiteti;
* razvijajo odnos do temeljnih humanističnih načel, človekovih svoboščin in demokratične družbene ureditve;
* usvojijo znanje o najpomembnejših dogajanjih, pojavih in procesih iz nacionalne in obče zgodovine;
* razvijajo spretnosti in veščine za razumevanje preteklosti in sodobnosti;
* razvijajo znanje o gospodarskem, poklicnem in socialnem življenju v preteklosti in danes;
* usvojijo spoznanja o razvoju tehnike in tehnologije ter njunem vplivu na vsakdanje življenje;
* usposobijo se za uporabo odlomkov iz virov, literature, glasbe, slik za razlago zgodovinskega dogajanja;
* razvijajo kritičen odnos do odlomkov iz virov, literature, glasbe, slik za razlago zgodovinskega dogajanja;
* razvijajo veščine in spretnosti uporabe zgodovinskih zemljevidov;
* pri delu z viri in drugim gradivom razvijajo kritičen odnos do medijskih informacij;
* razvijajo veščine, potrebne pri sodelovalnem učenju
* pri obravnavanju tem iz sodobnega sveta in Evrope se zavedajo pripadnosti evropski identite

|  |
| --- |
| 1. PRVA SVETOVNA VOJNA |

|  |  |  |
| --- | --- | --- |
| **cilji** | **čas** | **metodične enote** |
| * razlikuje vzroke in povod za prvo svetovno vojno ter glavne akterje /centralne sile,antanta/; * zna opisati značilnosti pozicijske vojne in frontnega bojevanja in osnovne značilnosti dogajanja na frontah * pozna glavne točke londonskega sporazum iz leta 1915 in sklepa o usodnih posledicah tega dokumenta za Slovence; * pozna osnovne poteze gibanj, ki želijo konec vojne in mir /deklaracijsko gibanje/ ter pozna Majniško deklaracijo; | 2+4 | Uvodna ura in vzroki in povod za 1. svetovno vojno  Značilnosti 1. svetovne vojne  Soška fronta  Ponavljanje in utrjevanje |

Večino ciljev dijaki dosežejo na ekskurziji v okolici Mosta na Soči. Sprehodimo se po Poti miru v Posočju – Mengore in obiščemo Mali muzej Soške fronte v Mostu na Soči.

|  |
| --- |
| 2. FAŠIZEM, NACIZEM, KOMUNIZEM |

|  |  |  |
| --- | --- | --- |
| **cilji** | **čas** | **metodične enote** |
| * seznani se z vzroki velike gospodarske krize in opiše življenje v tem času * razloži vzroke za razvoj nacizma in fašizma * spozna značilnosti socialne in gospodarske politike italijanskega fašizma * pojasni vzpon nacizma na oblast v Nemčiji * spozna značilnosti politike nacistov in antisemitizem * razloži ozemeljsko širjenje fašistov in nacistov * razume razvoj kulta osebnosti v SZ * značilnosti gospodarskega in političnega razvoja SZ | 4 | Gospodarska kriza  Fašizem in nacizem  Socializem in komunizem  Ponavljanje in utrjevanje |

|  |
| --- |
| 3. SLOVENCI MED OBEMA VOJNAMA |

|  |  |  |
| --- | --- | --- |
| **cilji** | **čas** | **metodične enote** |
| * Ob zemljevidu primerja politično sliko Evrope pred prvo svetovno vojno in po njej (nastanek novih držav); * spozna, kakšne možnosti smo imeli Slovenci pri vključevanju v nove državne skupnosti po prvi svetovni vojni; * primerja programe jugoslovanskega kluba in jugoslovanskega odbora; * razume razloge za izstop Slovencev iz Avstro-Ogrske in nastanek Države SHS * spozna naloge in delovanje narodne vlade Slovenije 1918; * opiše nastanek Kraljevine SHS * navede glavne zgodovinske, kulturno- civilizacijske, verske, gospodarske in jezikovne razlike v nastali državi; * razume zakaj je prišlo do uvedbe diktature; * pozna prizadevanja pri urejanju mejnih vprašanj ter ovrednoti vlogo Rudolfa Maistra pri tem dogajanju; * sklepa o vzrokih za odločitve prebivalstva na plebiscitu; * ovrednoti pomen priključitve Prekmurja h kraljevini SHS; * pozna življenje Primorskih Slovencev pod Italijo-zatiranje pod fašizmom | 5 | Država SHS  Kraljevina SHS  Boj za severno mejo  Primorski Slovenci |

|  |
| --- |
| 4. DRUGA SVETOVNA VOJNA IN SLOVENCI |

|  |  |  |
| --- | --- | --- |
| **cilji** | **čas** | **metodične enote** |
| * pojasni vzroke za izbruh druge svetovne vojne in razvrsti evropske države med tiste, ki pripadajo trojnemu paktu, in tiste, ki pripadajo protifašistični koaliciji; * našteje in po pomembnosti razvrsti najpomembnejše dogodke od začetka druge svetovne vojne do napada na Jugoslavijo aprila 1941; * opiše razdelitev slovenskega ozemlja med okupatorje in primerja okupacijske sisteme ter pritiske na Slovence; * ob odlomkih besedil in virov analizira stališča političnih strank in posameznika do okupatorja (Osvobodilna fronta, Slovenska Zaveza); * pozna žarišča vstaje in začetek odporniškega gibanja v Sloveniji; * razmisli in spozna, kako je vojna spremenila življenje posameznikov (pomanjkanje, strah, žrtve, talci, materialna škoda, prisilno preseljevanje, prisilna mobilizacija v nemško vojsko, stiske vasi in posameznika zaradi različnih vojska, teror in taborišča, usodne odločitve posameznika); * primerja pomembnejše dogodke med drugo svetovno vojno pri nas, v Evropi in svetu; * poimenuje glavna bojišča in prelomnice v drugi svetovni vojni; * pozna razvoj odporniškega gibanja (Dolomitska izjava) in razvoj njegovih povezav z zavezniki; * primerja in opiše medsebojni odnos vojaških formacij na ozemlju Slovenije in pozna vzroke za medsebojne spopade; | 7 | Potek druge svetovne vojne  Razdelitev Slovenije in okupacijski sistemi  Partizansko gibanje  Kolaboracija |

|  |
| --- |
| 5. EVROPA IN SLOVENCI V PRVEM DESETLETJU PO 2. SVETOVNI VOJNI |

|  |  |  |
| --- | --- | --- |
| **cilji** | **čas** | **metodične enote** |
| * pozna značilnosti hladne vojne, pozna značilnosti Tržaškega, nemškega in avstrijskega vprašanja * pozna problematiko slovenske zahodne meje in problem razmejitve ter posledice ter razume, zakaj v danih mednarodnihn okoliščinah nastane STO; * razume odnos med republiko in federacijo; * razume pojem nacionalizacija in ga zna obrazložiti na primerih * pozna pritiske totalitarnega režima na drugače misleče in na opozicijo (politični sodni procesi, kaznovanje po »upravni« poti, vloga tožilcev); * ▪ spozna življenje ljudi prva leta po vojni (obnova, pomanjkanje, politični pritiski); | 3 | Hladna vojna  Tržaško vprašanje  Politične in gospodarske spremembe na Slovenskem |

|  |
| --- |
| 6. SLOVENIJA NAJRAZVITEJŠA JUGOSLOVANSKA REPUBLIKA |

|  |  |  |
| --- | --- | --- |
| **cilji** | **čas** | **metodične enote** |
| * spozna vzroke za gospodarski razvoj Slovenije od konca 50. let dalje, * razume zakaj so 60a leta »čas drznih idej« * spoznava življenje v 70. letih in ugotavlja prednosti obmejne lege Slovenije * spoznava značilnosti enopartijskega sistema iz 70. let in ga primerja z demokratičnim; | 2 | Značilnosti življenja v Sloveniji do Titove smrti |

|  |
| --- |
| 7. JUGOSLOVANSKA KRIZA IN SLOVENSKA POT V SAMOSTOJNOST |

|  |  |  |
| --- | --- | --- |
| **cilji** | **čas** | **metodične enote** |
| * primerja krizo v Jugoslaviji v začetku 80. let z vzroki, ki so slabili jugoslovansko državo že vse od nastanka dalje (Titova smrt, medrepubliška in mednacionalna trenja); * razume, zakaj so se v Sloveniji konec 80ih let vse bolj krepile sile, ki zahtevajo demokratizacijo države; * spozna vzroke za razmišljanja Slovencev o samostojni državi; * zna našteti nekatere najpomembnejše dogodke, posameznike, ki odločilno vplivajo na odločitev Slovencev na poti k svoji lastni državi; * primerja dva koncepta reševanja jugoslovanske krize in pojasni, zakaj sta si v nasprotju; * razume novonastalo situacijo v Sloveniji po zmagi koalicije DEMOS na volitvah 1990; * primerja dogodke v Evropi konec 80. let in padec komunističnih sistemov v vzhodni in srednji Evropi z dogodki v Jugoslaviji; * pozna razloge za razpis plebiscita o samostojnosti in   neodvisnosti Slovenije;   * spozna, kako je potekala razglasitev samostojne Slovenije in reakcijo jugoslovanskega vrha; * razloži potek vojne za Slovenijo, umik jugoslovanske vojske in pot do mednarodnega priznanja; * uporablja zemljevid in opisuje potek vojne za Slovenijo. | 6 | Kriza v 80 ih letih  Demokratizacija Slovenije  Osamosvojitev Slovenije  Preverjanje in utrjevanje |

|  |
| --- |
| KRITERIJI OCENJEVANJA ZNANJA |

**1. OCENJEVANJE ZNANJA**

Ocenjevanje znanja poteka v skladu s Pravilnikom o ocenjevanju znanja. UL ŠT. 0070-43/2010.

**A) Ocene:** znanje je ocenjeno z ocenami 1 (nezadostno), 2 (zadostno), 3 (dobro), 4 (prav dobro) in 5 (odlično)

**B) Oblike ocenjevanja znanja:**

* Ocenjevanje znanja je ustno in pisno. Ocenjuje se lahko tudi seminarske naloge, referate, plakate,debato, delo v skupini, projektno in terensko delo. Če dijak v dogovorjenem roku ne opravi samostojnega izdelka (ne predstavi referata, ne odda seminarske naloge, avtentično nalogo …), je ocenjen z oceno 1 (nezadostno).
* Pri preverjanju in ocenjevanju znanja se uporabljajo tudi učni pripomočki kot so zemljevidi, grafikoni, slikovno gradivo, viri, besedila …
* Ustno ocenjevanje je sprotno. Pri ustnem ocenjevanju ocenjujem **znanje, uporabo znanja, veščine in spretnosti.**

**Pri znanju in razumevanju se pričakuje, da dijaki znajo:**

▪ opisati zgodovinske dogodke in pojave,

▪ izbrati bistvene informacije o konkretnem zgodovinskem dogodku, pojavu, procesu,

▪ umestiti pomembne zgodovinske dogodke, pojave, procese v čas in prostor,

▪ uporabljati osnovno zgodovinsko terminologijo.

**Pri analizi in interpretaciji se pričakuje, da dijaki znajo:**

▪ uporabljati različne vire (zemljevid, slikovno gradivo, stat. podatke, besedila …),

▪ primerjati dogodke, pojave, oblike v različnih zgodovinskih obdobjih,

▪ preoblikovati podatke v besedno ali grafično obliko,

▪ interpretirati in/ali argumentirati podatke.

**Pri spretnosti se pričakuje, da dijaki znajo:**

▪ poiskati primerno literaturo,

▪ organizirati delo v skupini,

▪ predstaviti svoje ugotovitve sošolcem

* Pisno ocenjevanje znanja poteka praviloma po zaključenih tematskih sklopih.

Pogoji za ponavljanje pisnih izdelkov:

* Če je več kot 40 % dijakov ocenjenih z oceno 1, se test enkrat ponavlja.
* V redovalnico se vpišeta obe oceni.

**C) Zaključevanje ocen ob koncu šolskega leta:**

* Končno oceno pri predmetu določi učitelj, ki dijaka pri tem predmetu poučuje.
* Dijak je neocenjen, če ni dobil vseh ocen, ki so določene z minimalnim standardom (MSZ) pri posameznem družboslovnem predmetu ali če je bil prisoten pri manj kot 85 % realiziranih ur.
* Dijak, ki ne dosega minimalnega standarda znanja (npr. ima ob zaključku šolskega leta večino negativnih ocen), je ocenjen z negativno oceno in opravlja popravni izpit.

**2. MERILA OCENJEVANJA ZNANJA**

**A) Opisni kriteriji za pisno in ustno ocenjevanje znanja**

Učenec/-ka dosega minimalne standarde znanja, ko izkazuje znanje na nižjih taksonomskih ravneh – na ravni poznavanja in razumevanja. Če dijak/-inja ne presega minimalnih standardov, kar pomeni, da ne rešuje nalog zahtevnosti uporabe, sinteze in vrednotenja, ne more imeti ocene več kot dobro (3). V spodnji tabeli je **minimalni standard znanja** opisan pri oceni zadostno (2).

|  |  |
| --- | --- |
| OCENA | OPISNI KRITERIJI |
| zadostno (2) | *Nižja raven reproduktivnega znanja (poznavanje, razumevanje):*  v minimalnem obsegu zahtevanega in/ali ob podpornih vprašanjih učenec/-ka ponovi, navede, našteje, prepozna in navede preproste primere … |
| dobro (3) | *Višja raven reproduktivnega znanja (poznavanje, razumevanje):*  učenec/-ka zgolj ponovi, kar je slišal/-a oziroma si zapisal/-a ob razlagi, razumevanje je omejeno, primeri so šolski in neustvarjalni ... |
| prav dobro (4) | *Nižja raven produktivnega znanja (razumevanje, uporaba znanja):*  učenec/-ka na lastnih primerih in s svojimi besedami ustrezno in pravilno le z občasnimi manjšimi pomanjkljivostmi opiše, povzame, razloži, utemelji, uporabi znanje v novih situacijah ... |
| odlično (5) | *Višja raven produktivnega znanja (razumevanje, uporaba, sinteza in presoja znanja):*  učenec/-ka na lastnih originalnih primerih in s svojimi besedami popolnoma ustrezno in pravilno primerja, vrednoti, sklepa, povezuje, problematizira in kritično presoja, napove posledice, poveze v novo celoto in nadgradi ... |

**B) Meje za ocene pri pisnem ocenjevanju znanja**

|  |  |
| --- | --- |
| Ocene | % |
| 1 (nzd) | 0–49 % |
| 2 (zd) | 50–62 % |
| 3 (db) | 63–75 % |
| 4 (pdb) | 76–88 % |
| 5 (odl) | 89–100 % |

**C) Opisni kriteriji za ocenjevanje referata**

1. *Razumevanje (vsebina govornega nastopa in pisnega prispevka):*

* ali dijak/-inja pozna temo in razume pomembne pojme in odnose ter znanje povezuje z lastnimi izkušnjami in s predznanjem;
* ali dovolj široko in hkrati poglobljeno predstavi vsebino, tako da se lahko o njej pogovarja, nudi pojasnila in odgovarja na dodatna vprašanja;
* ali so zbrani zanimivi, ustrezni in točni podatki in informacije, ki jih dijak/-inja samostojno in ustrezno interpretira;
* ali v okviru izbrane teme pokaže zmožnost kritičnega mišljenja.

1. *Delo z viri:* 
   * ali dijak/-inja poišče in izbere raznovrstne vire: članke v časopisju, strokovne revije, knjige, učbenike, priročnike, elektronske vire;

* ali so viri ustrezni glede na vsebino in ali so viri strokovni;
* ali so viri ustrezno in dosledno navedeni (v besedilu in v seznamu literature).

1. *Predstavljanje idej (govorni nastop, PowerPoint predstavitev):*

* ali dijak/-inja samostojno in tekoče razlaga, govori jasno in logično, točno izgovarja strokovne izraze;
* ali je celoten nastop zanimiv in dijak/-inja večino časa obdrži pozornost občinstva in komunicira z njim;
* ali ustrezno kombinira razlago in pojasnjevanje slikovnega gradiva na PP ter pri nastopu upošteva časovne omejitve,
* ali je PP predstavitev pregledna, vsebina dobro organizirana, ključne točke ali deli vsebine ustrezno poudarjeni in podprti s slikovnim gradivom.

**D) Opisni kriteriji za ocenjevanje debate**

*Razumevanje (v smislu razširjanja in poglabljanja znanja):* kako dobro so govorci seznanjeni z bistvenimi podatki in pojmi teme, o kateri debatirajo; ali so našli veliko raznovrstne podpore za svoje trditve.

*Argumentiranje (kritično mišljenje):* ali so govorci navedli dobre argumente, ki so logično povezani s stališčem, ki ga zagovarjajo; ali so podali dobre razloge za svoje trditve (kakovost podpore); ali so znali zavrniti argumente nasprotne skupine.

*Predstavljanje idej (komunikacijske veščine):* ali se govorci jasno in precizno izražajo; ali so argumente jedrnato in razumljivo predstavili; ali pravilno povzemajo argumente nasprotne skupine; ali je nastop prepričljiv.

*Delo z viri (informacijska pismenost):* ali so govorci uporabili dovolj primernih virov, iz katerih so črpali argumente in podporo; ali so ustrezno navajali uporabljene vire; ali so neizkrivljeno interpretirali navedene informacije ali podatke.

**3. MINIMALNI STANDARDI ZNANJA**

**A) Dijak mora:**

* prepoznati zgodovinske dogodke in pojave,
* imenovati zgodovinske dogodke in pojave,
* umestiti zgodovinske dogodke in pojave v čas in prostor,
* obnoviti podatke oziroma dejstva o zgodovinskih dogodkih in pojavih,
* opisati zgodovinske dogodke in pojave,
* opisati Življenje ljudi v preteklosti,
* poiskati osnovne informacije o obravnavani snovi /temi,
* uporabiti različne vire (zemljevide, tabele, grafe, statistične podatke, besedila, slikovno
* gradivo) in pri tem razbrati/prepoznati/razvrstiti/opredeliti in označiti informacije,
* navesti vzroke in posledice zgodovinskih dogodkov in pojavov,
* uporabiti osnovno zgodovinsko terminologijo

**B) Dijak mora v šolskem letu pridobiti vsaj:**

* **eno ustno oceno**
* **dve pisni oceni iz različnih vsebinskih področij**
* **izdelati nalogo Ljudje, ki so spremenili 20. stoletje**